Lav et referat af nedenstående tekst:

Tekst:
Fokus på drop-out Som et væsentligt led i drop-out/trivselsindsatsen tildeles alle skoler i Aalborg Kommune fra skoleåret 2008/09 ressourcer til en trivselsperson. Opgaven for trivselspersonen er bl.a.: at forebygge og foregribe mistrivsel, at hente børn på bopælen om morgenen, at aflægge hjemmebesøg og sikre kontakt og samarbejde med forældrene, at hjælpe med at finde alternative metoder og undervisningstilbud. I det hele taget: at bidrage til koordinering af den samlede trivselsindsats på skolen, at være det centrale omdrejningspunkt i samspillet med PPR og Familie- og Beskæftigelsesforvaltningen. Nedbringe elevfravær Det overordnede sigte med drop-out/trivselsindsatsen er at nedbringe elevfraværet, at sikre så relevante tilbud til alle elever som muligt og at fremme trivselen for børn og unge i almindelighed og for de børn og unge, hvis trivsel er truet, i særdeleshed. Samarbejde skal der til Det er den klare opfattelse, at dette ikke alene kan ske på skolen men forudsætter, at der i væsentlig grad bygges videre på det gode samarbejde mellem skolevæsenet og de sociale myndigheder. Systematisk opfølgning I sommeren 2006 blev der i Aalborg Kommune igangsat en intensiveret drop-out-indsats. Denne indsats har resulteret i en systematisk opfølgning på elevfravær og trivsel. Analyse af elevfravær Hvert halve år, når elevfraværsstatistikken foreligger, analyseres der systematisk for at udlede, hvor der er tale om bekymrende fravær, der må sættes ind overfor. Samti-dig har skolerne løbende, skærpet opmærksomhed på elevernes trivsel og fravær.

Referat:
Fra næste skoleår tildeles samtlige skoler i Aalborg Kommune, midler til en trivselsperson. Denne skal bl.a. foregribe mistrivsel, herunder nedbringe elev-fraværet.